
SANĀKSMES GAITA
		1. Par “Blusu” kroga turpmāko attīstību


(A.Plūksna)
A.PLŪKSNA informē par “Blusu” kroga atjaunošanas projekta mērķi veikt saimniecības ēkas (bijušā staļļa) pārbūvi, izveidojot Kultūras un amatniecības centru ar universālu telpu plānojumu zvejas un kultūrvēsturiskā mantojuma saglabāšanai, par ēkas tehnisko stāvokli.
Kopējās plānotās izmaksas bija 584 127,92 EUR, no kurām 300 000 EUR būtu EJZAF atbalsts un 284 127,92 EUR – pašvaldības līdzfinansējums.
Iepazīstina ar sākotnējo 2019.gada projektu, ģenplānu, projekta mērķi un plānojumu, salīdzinot ar 2026.gada projekta risinājumiem.
Izskatot “Blusu” kroga turpmākās izmantošanas iespējas, rosina vienkāršot projekta koncepciju un rīkot atkārtotu iepirkumu, paredzot sākotnēji izbūvēt tikai saimniecības ēku, nemainot lietošanas veidu, atsakoties no atsevišķām sadaļām, lai iekļautos pieejamā budžeta rāmjos.
KOMISIJA precizē atbilstību projekta prasībām, plānotos apjomus, tehniskās iespējas cita finansējuma gadījumā pārbūvi turpināt, paredzot iespēju mainīt ēkas izmantošanas mērķi, UKT tīklu pieslēgšanas iespējām, izdalot kā atsevišķu kārtu.
KOMISIJA NOLEMJ: Uzdot APN sniegt informatīvu ziņojumu domes Attīstības komitejai š.g. augustā par izmaiņām projektā un izvēlētajiem risinājumiem.

